Na temelju odredbe članka 100. Zakona o proračunu („Narodne novine“ broj: 144/21), članka 148. Općeg poreznog zakona („Narodne novine“ broj: 115/16, 106/18, 121/19, 32/20, 42/20), članka 12. Pravilnika o kriterijima, uvjetima i postupku ispravka vrijednosti, otpisu potraživanja, odgodu plaćanja ili obročnoj otplati potraživanja za javna davanja („Službeni glasnik Grada Staroga Grada“ broj: 8/20) i članka 32. stavka 1. alineje 31. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13, 5/13, 6/18 i 2/20) *Gradsko vijeće Grada Staroga Grada* na XIII. sjednici održanoj dana 22. prosinca 2022. godine d o n o s i

***O D L U K U***

***o otpisu potraživanja Grada Staroga Grada***

Članak 1.

Ovom Odlukom se, sukladno zakonskim propisima, utvrđuje otpis nenaplativih dospjelih potraživanja Grada Staroga Grada.

Članak 2.

Otpisuju se potraživanja Grada Staroga Grada po vrstama prihoda i iznosima, kako slijedi:

|  |  |  |  |
| --- | --- | --- | --- |
| **OSNOVA** | **RAZLOG** | **BROJ SUBJEKATA** | **IZNOS** |
| 1. Komunalna naknada | Zastara | 8 | 18.901,86 |
| Brisanje iz sudskog registra | 4 |
| 2. Vodna naknada | Zastara | 8 | 16.682,18 |
| Brisanje iz sudskog registra | 4 |
| 2. Porez na tvrtku | Zastara | 1 | 2.360,13 |
| 3. Porez na kuće za odbor | Zastara | 1 | 18.480,00 |
| Objekt nije u uporabnom stanju | 3 |
| Tražbina nije prihvaćena u stečajnom postupku | 1 |
| 4. Spomenička renta | Zastara | 1 | 3.564,00 |
| Tražbina nije prihvaćena u stečajnom postupku | 1 |
| **SVEUKUPNO** | **59.988,17** |

Članak 3.

1. U poslovnim knjigama Grada Staroga Grada evidentirati će se promjene sukladno članku 2. ove Odluke, temeljem analitičkih pregleda potraživanja, po vrstama prihoda, dužnicima i iznosima.
2. Zadužuje se Odsjek za računovodstvo, proračun i financije za evidentiranje promjena u poslovnim knjigama Grada Staroga Grada sukladno članku 2. ove Odluke.

Članak 4.

Sastavni dio ove Odluke su analitički pregledi potraživanja, koja se predlažu za otpis, po iznosima i obveznicama uz kraće obrazloženje razloga za otpis.

Članak 5.

 Ova Odluka stupa na snagu osmog dana od dana objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 401-01/22-01/8 PREDSJEDNIK

URBROJ: 2181-10-01-22-3 GRADSKOG VIJEĆA

Stari Grad, 22. prosinca 2022. godine *Teo Bratanić*